**Ministru kabineta noteikumu projekta “Grozījumi Ministru kabineta** **2005. gada 8. novembra noteikumos Nr. 837 “Noteikumi par mobilizācijas gatavības pārbaudēm un mobilizācijas mācībām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekta “Grozījumi Ministru kabineta 2005. gada 8. novembra noteikumos Nr. 837 “Noteikumi par mobilizācijas gatavības pārbaudēm un mobilizācijas mācībām”” (turpmāk – Noteikumu projekts) izstrādāts pēc Aizsardzības ministrijas iniciatīvas, lai uzlabotu un efektivizēt esošo tiesisko regulējumu par zaudējumu, kas radušies mobilizācijas gatavības pārbaužu un mobilizācijas mācību rezultātā, atlīdzināšanas procesu.Noteikumu projekta izstrāde nepieciešama, lai precizētu un vienkāršotu zaudējumu atlīdzināšanas procesu, papildinot atlīdzināmo zaudējumu veidu uzskaitījumu, tādējādi aptverot visus iespējamos zaudējumu gadījumus, par kuriem iestāde, kas organizējusi mobilizācijas gatavības pārbaudes vai mobilizācijas mācības nes atbildību un uzņemas to atlīdzināšanas pienākumu.Noteikumu projekta spēkā stāšanās paredzēta normatīvajos aktos noteiktajā vispārējā kārtībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005. gada 8. novembra noteikumi Nr. 837 “Noteikumi par mobilizācijas gatavības pārbaudēm un mobilizācijas mācībām” (turpmāk – MK noteikumi) precīzi nosaka, par kādiem zaudējumu veidiem iestāde to faktiskajā zaudējumu apmērā atlīdzina izdevumus, proti, tie ir ārstniecības pakalpojumi un transporta pakalpojumi, mācībās izmantoto materiāltehniskajiem līdzekļiem nodarītie bojājumi vai zudusī vērtība, kā arī trešās personas mantai nodarītie bojājumi vai zudusī vērtība.Tāpat MK noteikumi nosaka komplicētu divpakāpju kārtību, kādā persona piesaka zaudējumu atlīdzināšanas pieteikumu un iestāde to izskata. Šāda kārtība ir pārmērīgi birokratizēta un laikietilpīga, kas nav attaisnojams ar sasniedzamajiem mērķiem – faktiski esošu zaudējumu ātru atlīdzināšanu personai. Lai nodrošinātu efektīvāku un ātrāku pieteikumu par mobilizācijas gatavības pārbaudēs un mobilizācijas mācībās radušos zaudējumu atlīdzināšanu personai, nepieciešams veikt grozījumus MK noteikumos, nosakot vienkāršotāku pieteikumu iesniegšanas un izskatīšanas kārtību, uzsverot personas pienākumu iesniegt pierādījumus, kas apliecina zaudējumu esamību un to apmēru.Noteikumu projekts paredz, ka:1. Iestāde, kas organizējusi mobilizācijas gatavības pārbaudes vai mobilizācijas mācības un uz mobilizācijas pieprasījuma pamata iesaistījusi šo mācību un pārbaužu izpildē privātpersonas īpašumu un tās valdījumā esošos materiālos resursus, kā arī izmantojusi privātpersonas sniegtos pakalpojumus, atlīdzina privātpersonai faktiskos zaudējumus ļoti plašā spektrā – par visiem iespējamiem pakalpojuma veidiem, izlietotiem, bojātiem vai iznīcinātiem materiāliem resursiem, īpašuma bojāšanu vai iznīcināšanu, kā arī personas veselībai nodarīto kaitējumu.

Tāpat grozījumi paredz, ka iestāde, kas organizējusi mobilizācijas gatavības pārbaudes vai mobilizācijas mācības, atlīdzina trešajai personai, kas tieši nav iesaistīta mobilizācijas pieprasījuma izpildē, zaudējumus, kas tai radušies tās īpašumam vai mantai nodarīto bojājumu vai iznīcināšanas rezultātā, kā arī tās veselībai nodarītā kaitējuma ietekmē. Šo zaudējumu vai kaitējuma atzīšanai, nepieciešams konstatēt tiešu cēloņsakarību ar mobilizācijas gatavības pārbaudēm vai mobilizācijas mācībām.1. Pieteikumu par mobilizācijas gatavības pārbaudēs vai mobilizācijas mācībās nodarīto zaudējumu atlīdzināšanu izskata iestāde, kas organizējusi minētās pārbaudes vai mācības, vai tās izveidota izvērtēšanas komisija, atstājot iestādes vadītājam brīvu izvēli, kādā veidā šos pieteikumus skatīt.
2. Pieteikuma iesniedzējs brīvā formā noteikumu projekta piedāvātā 13. pielikuma ietvaros apraksta tam radītos zaudējumus un iesniedz pierādījumus to esamībai, kā arī aprēķina pareizībai.
 |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz iestādēm, kas organizē mobilizācijas gatavības pārbaudes vai mobilizācijas mācības, kā arī uz privātpersonām, kas tiešā veidā caur mobilizācijas pieprasījumiem un netiešā veidā ir pakļautas zaudējumu rašanās riskam šo pārbaužu vai mācību rezultātā. |
| 2. | Tiesiskā regulējuma ietekme uz tautsaimniecību un administratīvo slogu | Projekts samazinās administratīvo slogu iestādēm, kas organizē mobilizācijas gatavības pārbaudes vai mobilizācijas mācības, jo ar projektā iekļauto regulējumu ir vienkāršota zaudējumu atlīdzināšanas kārtība, proti, zaudējumu atlīdzināšanas pieprasījumu izskatīšana notiks tikai vienā līmenī iestādē, kas organizējusi mobilizācijas gatavības pārbaudes vai mobilizācijas mācības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv).Pēc Noteikumu projekta izsludināšanas Valsts sekretāru sanāksmē tas būs pieejams Ministru kabineta tīmekļa vietnē, adrese: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts 2019. gada XX. jūlijā tika publicēts Aizsardzības ministrijas tīmekļvietnē, adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, sadaļā “Sabiedrības līdzdalība”, lūdzot sniegt priekšlikumus par Noteikumu projektu līdz 2019. gada XX. jūlijam.Tāpat atsaucoties uz Valsts pārvaldes iekārtas likuma 10. panta septītās daļas regulējumu, Atsauce uz Noteikumu projektu 2018. gada 31. janvārī tika publicēta Ministru kabineta tīmekļvietnē, adrese:  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav.  |

Ministru prezidenta biedrs,MinistruMMMMYt

aizsardzības ministrs Artis Pabriks

I. Gulbe, 67335127,

ieva.gulbe@mod.gov.lv